У верасні 1914 г. жыхары прывакзальнага раёна Пінска зноў паслалі прашэнне. І толькі з прычыны ваенных дзеянняў, канцэнтрацыі ў Пінску войскаў са сваімі палявымі поштамі, шпіталяў, бежанцаў і г. д. паштовае аддзяленне на вакзале было адкрыта. На працягу 1901-1915 гг. пошту ў Пінску вазіў ад паштовай канторы да вакзала адзін возчык Лейзер Дзятлавіцкі. Ён займаўся таксама выманнем карэспандэнцыі з паштовых скрынь, якіх у той час у Пінску было ўсяго некалькі. Пінская пошта штогод складала з Л. Дзятлавіцкм дагавор пра перавозку пошты і выплачвала яму вызначаную суму. Раз у тыдзень ён вазіў пошту па маршруце Пінск — Гарадзішча — Парахонск. Туды ж у прызначаны дзень тыдня прывозіў пошту з Лунінца для абмену возчык Мойше Дзятлавіцкі, брат пінчаніна.